
Ministru kabineta noteikumi Nr. 152
Rīgā 2022. gada 8. martā (prot. Nr. 13 9. §)
Grozījumi Ministru kabineta 2010. gada 20. jūlija noteikumos Nr. 657 "Kārtība, kādā izsniedz vai atsaka izsniegt stratēģiskas nozīmes preču licences un citus ar stratēģiskas nozīmes preču apriti saistītos dokumentus"
Izdoti saskaņā ar Stratēģiskas nozīmes preču aprites likuma
 5. panta divpadsmito un četrpadsmito daļu, 6. pantu, 7. panta ceturto daļu un 12. panta devīto daļu
· Izdarīt Ministru kabineta 2010. gada 20. jūlija noteikumos Nr. 657 "Kārtība, kādā izsniedz vai atsaka izsniegt stratēģiskas nozīmes preču licences un citus ar stratēģiskas nozīmes preču apriti saistītos dokumentus" (Latvijas Vēstnesis, 2010, 122. nr.; 2011, 108. nr.; 2012, 154. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Stratēģiskas nozīmes preču aprites likuma 5. panta divpadsmito un četrpadsmito daļu, 6. pantu, 7. panta ceturto daļu un 12. panta devīto daļu".
· 2. Papildināt ar 22.1 punktu šādā redakcijā:
· "22.1 Stratēģiskas nozīmes preču eksporta, importa, pārvietošanas, tranzīta, vispārējās eksporta, vispārējās tranzīta un globālās pārvietošanas licences var izmantot vairākos sūtījumos šo noteikumu 22. punktā norādītajos termiņos, nepārsniedzot licencēs norādīto preču daudzumu."

